पासवान ने कहा कि सभी पार्टियों को अपने चुनावी चंदे को पूरी तरह पारदर्शी बनाना चाहिए। एक सवाल के जवाब में उन्होंने कहा, ‘दो हजार रुपये तो छोड़िये, लोजपा दो रुपया भी नाम-पते के रसीद के साथ लेने के पक्ष में है।’ चुनावी साल में सरकारी विज्ञापनों की भरमार पर पासवान ने कहा कि अभी उत्तरप्रदेश में विज्ञापन राज चल रहा है। इसके पहले बिहार में नीतीश कुमार ने विज्ञापन राज चलाया था। उन्होंने कहा कि चुनाव के तीन या छह महीने पहले सरकारी विज्ञापनों पर पूरी तरह रोक लगा देनी चाहिए।